|  |
| --- |
| คู่มือปฏิบัติงานเจ้าพนักงานจัดเก็บรายได้ภาษีโรงเรือนและที่ดินภาษีป้ายภาษีบำรุงท้องที่ผลการค้นหารูปภาพสำหรับ ภาพเงินโดยนางสายไหม หยุนแดงตำแหน่งเจ้าพนักงานจัดเก็บรายได้งานพัฒนาและจัดเก็บรายได้ กองคลังองค์การบริหารส่วนตำบลทุ่งลูกนก อำเภอกำแพงแสน จังหวัดนครปฐม |

คำนำ

 ด้วยองค์กรปกครองส่วนท้องถิ่น เป็นหน่วยงานที่มีอำนาจหน้าที่ในการจัดเก็บภาษีซึ่งจะต้องจัดเก็บเองประกอบด้วยภาษีโรงเรือนและที่ดิน ภาษีป้ายและภาษีบำรุงท้องที่ เพื่อให้การการปฏิบัติงานด้านการจัดเก็บภาษีและการพัฒนารายได้ เป็นไปอย่างมีระบบมีประสิทธิภาพได้นั้นจะต้องครอบคลุมถึงขั้นตอนกิจกรรมที่จะดำเนินการจัดเก็บภาษีด้วย

 คู่มือการปฏิบัติงานจัดเก็บรายได้ มีสาระสำคัญของขั้นตอนการปฏิบัติงาน หน้าที่ความรับผิดชอบ เพื่อให้การจัดเก็บรายได้ทุกประเภทดำเนินการเป็นไปด้วยความเรียบร้อย ถูกต้อง ทันตามกำหนดระยะเวลาและมีประสิทธิภาพดียิ่งขึ้นต่อไป

 หวังเป็นอย่างยิ่งว่าคู่มือนี้จะเป็นประโยชน์แก่ผู้ปฏิบัติงานด้านการจัดเก็บรายได้ ให้สามารถเพิ่มความรู้ความเข้าใจและเพิ่มประสิทธิภาพของงานได้เป็นอย่างดี

 นางสายไหม หยุนแดง

 เจ้าพนักงานจัดเก็บรายได้

 กองคลัง องค์การบริหารส่วนตำบลทุ่งลูกนก

สารบัญ

ภาษีโรงเรือนและที่ดิน

 - หลักการสำคัญ 1

 - ทรัพย์สินที่ได้รับการยกเว้นภาษี 1

 - ผู้มีหน้าที่เสียภาษีโรงเรือนและที่ดิน 2

 - กำหนดระยะเวลาการยื่นแบบแสดงรายการทรัพย์สิน2

 - การคำนวณภาษี การประเมินค่ารายปี และอัตราภาษี 2

 - ขั้นเตรียมการจัดเก็บภาษีโรงเรือนและที่ดิน 4

 - หลักฐานที่ใช้ประกอบการเสียภาษีโรงเรือนและที่ดิน 4

 - ขั้นตอนการชำระภาษี 5

 - การอุทธรณ์ 6

 - แผนผังขั้นตอนการชำระภาษีโรงเรือนและที่ดิน 7

 - แบบแจ้งรายการเพื่อเสียภาษีโรงเรือนและที่ดิน(ภ.ร.ด.2)

 - ใบแจ้งรายการ (ภ.ร.ด.8)

 - คำร้องขอให้พิจารณาการประเมินภาษีโรงเรือนและที่ดิน(ภ.ร.ด.9)

ภาษีป้าย

 - ป้ายที่ต้องเสียภาษี 8

 - ป้ายที่ได้รับการยกเว้น 8

 - ผู้มีหน้าที่เสียภาษีป้าย 9

 - ระยะเวลาการยื่นแบบแสดงรายการเพื่อเสียภาษีป้าย 9

 - การคำนวณพื้นที่ภาษีป้าย อัตราค่าภาษีป้าย และการคำนวณภาษีป้าย 9

 - ขั้นเตรียมการจัดเก็บภาษีป้าย 10

 - หลักฐานที่ใช้ประกอบการเสียภาษีป้าย 10

 - ขั้นตอนการชำระภาษีป้าย 11

 - การอุทธรณ์ 12

 - แผนผังขั้นตอนการชำระภาษีป้าย 13

 - แบบแสดงรายการภาษีป้าย(ภ.ป.1)

 - แบบอุทธรณ์การประเมินภาษีป้าย(ภ.ป.4)

**ภาษีบำรุงท้องที่**

 - ที่ดินที่ไม่ต้องเสียภาษีบำรุงท้องที่ 14

 - ผู้มีหน้าที่เสียภาษีบำรุงท้องที่ 14

 - กำหนดระยะเวลาการยื่นแบบแสดงรายการเพื่อเสียภาษี 14

 - ขั้นเตรียมการจัดเก็บภาษีบำรุงท้องที่ 15

 - หลักฐานที่ใช้ประกอบในการเสียภาษี 15

 - ขั้นตอนการจัดเก็บภาษีบำรุงท้องที่ 15

 - อัตราภาษีและการคำนวณภาษี 16

 - .การรับชำระภาษีบำรุงท้องที่ 17

 - การเร่งรัดเก็บภาษีบำรุงท้องที่ที่ค้างชำระ 17

 - การอุทธรณ์ 18

 - แผนผังขั้นตอนการชำระภาษีบำรุงท้องที่ 19

 - บัญชีอัตราภาษีบำรุงท้องที่ ตามมาตรา 7

 - แบบแสดงรายการที่ดิน (ภ.บ.ท.5)

 - แบบแสดงรายการขอลดเนื้อที่ดินการเสียภาษีบำรุงท้องที่(ภ.บ.ท.8)

 - แบบแสดงรายการเปลี่ยนแปลงการใช้ที่ดินหรืออัตราภาษีสำหรับที่ดินเปลี่ยนแปลง(ภ.บ.ท.8 ก)

**ภาคผนวก**

- เอกสารประกอบภาษีโรงเรือนและที่ดิน

 - เอกสารประกอบภาษีป้าย

 - เอกสารประกอบภาษีบำรุงท้องที่

1

ภาษีโรงเรือนและที่ดิน

การจัดเก็บภาษีโรงเรือนและที่ดิน

 ภาษีโรงเรือนและที่ดิน หมายถึง ภาษีที่จัดเก็บจากโรงเรือนหรือสิ่งปลูกสร้างอย่างอื่นๆกับที่ดิน ซึ่งใช้ต่อเนื่องกับโรงเรือนหรือสิ่งปลูกสร้างนั้น

 ทรัพย์สินที่ต้องเสียภาษีโรงเรือนและที่ดิน ได้แก่โรงเรือนหรือสิ่งปลูกสร้างและที่ดินที่ใช้ต่อเนื่องกับโรงเรือนนั้น และในปีที่ผ่านมาได้มีการใช้ประโยชน์ในทรัพย์สินนั้น เช่นให้เช่า ใช้เป็นที่ทำการค้าขาย ที่ไว้สินค้า ที่ประกอบอุตสาหกรรม ให้ญาติ บิดา มารดา บุตรหรือผู้อื่นอยู่อาศัย หรือใช้ประกอบการอื่นๆเพื่อหารายได้ และไม่เข้าข้อยกเว้นตามกฎหมาย

**1.หลักการสำคัญ**

* ต้องมีทรัพย์สิน (ตามมาตรา 5) ได้แก่ โรงเรือนหรือสิ่งปลูกสร้างอย่างอื่นๆ และที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น
* ในปีที่ผ่านมาได้มีการใช้ประโยชน์ในทรัพย์สินนั้น เช่น ให้เช่า ใช้เป็นที่ทำการค้า ที่ไว้สินค้า ที่ประกอบอุตสาหกรรม หรือใช้ประกอบกิจการอื่นๆเพื่อหารายได้
* ไม่เข้าข้อยกเว้น (ตามมาตรา 9, 10)

**2.ทรัพย์สินที่ได้รับการยกเว้นภาษี** (ตามมาตรา 9) ได้แก่

1. พระราชวังอันเป็นส่วนของแผ่นดิน
2. ทรัพย์สินของรัฐบาลที่ใช้ในกิจการของรัฐบาล หรือสาธารณะและทรัพย์สินของการรถไฟแห่งประเทศไทยที่ใช้ในกิจการของการรถไฟโดยตรง
3. ทรัพย์สินของโรงพยาบาลสาธารณะ และโรงเรียนสาธารณะ ซึ่งกระทำกิจการที่ไม่ใช่เพื่อเป็นผลกำไรส่วนบุคคล และใช้เฉพาะในการรักษาพยาบาลและในการศึกษา
4. ทรัพย์สินซึ่งเป็นศาสนาสมบัติอันใช้เฉพาะในศาสนกิจอย่างเดียวหรือเป็นที่อยู่ของสงฆ์
5. โรงเรือนหรือสิ่งปลูกสร้างอย่างอื่นๆ ซึ่งปิดไว้ตลอดปีและเจ้าของไม่ได้อยู่เองหรือให้ผู้อื่นอยู่นอกจากคนเฝ้า ในโรงเรือนหรือสิ่งปลูกสร้างอย่างอื่นๆ หรือในที่ดินซึ่งใช้ต่อเนื่องกัน
6. โรงเรือนหรือสิ่งปลูกสร้างของการเคหะแห่งชาติที่ผู้เช่าซื้ออยู่อาศัยเอง และมิได้ใช้เป็นที่เก็บสินค้าหรือประกอบการอุตสาหกรรม หรือประกอบกิจการอื่นเพื่อหารายได้
7. โรงเรือนหรือสิ่งปลูกสร้างอย่างอื่นๆ ซึ่งเจ้าของอยู่เองหรือให้ผู้แทนอยู่เฝ้ารักษา และซึ่งมิได้ใช้เป็นที่ไว้สินค้าหรือประกอบการอุตสาหกรรม

**การลดภาษีหรือปลดภาษี**

1. เมื่อปรากฏว่าผู้รับประเมินได้เสียหายเพราะทรัพย์สินว่างลงหรืชำรุด ต้องซ่อมแซมส่วนสำคัญ
2. ผู้รับประเมินยื่นคำร้อง
3. ลดค่าภาษีลงตามส่วนที่เสียหาย หรือปลดค่าภาษีทั้งหมดกก็ได้

**ข้อสังเกต**

* ค่าภาษี : ผู้รับประเมินชำระภาษีปีละครั้งตามค่ารายปีของทรัพย์สินในอัตราร้อยละ12.5%ของค่ารายปี
* ค่ารายปี : จำนวนเงินซึ่งทรัพย์สินนั้นสมควรให้เช่าได้ในปีหนึ่งๆ ในกรณีให้เช่า ให้ถือค่าเช่าคือค่ารายปี
* เงินเพิ่ม : เป็นมาตรการทางแพ่งเพื่อให้มีการชำระภาษีภายในกำหนด ตามมาตรา 43 ซึ่งพนักงานเก็บ

ภาษีสามารถเรียกเก็บผู้มีหน้าที่เสียภาษีได้เอง

/ค่าปรับ...

2

* ค่าปรับ : เป็นโทษทางอาญาซึ่งมีกำหนดในมาตรา 46,47และ 48 โดยพนักงานสอบสวนฝ่าย

ปกครองเป็นผู้มีหน้าที่เปรียบเทียบปรับมาเป็นรายได้ของตนเอง

* พนักงานเจ้าหน้าที่ คือ ผู้ที่ได้รับการแต่งตั้งให้มีหน้าที่รับแบบฯ ประเมินภาษีและปฏิบัติหน้าที่อื่น

ตามที่กฎหมายกำหนด

* พนักงานเก็บภาษี คือ ผู้ซึ่งได้รับการแต่งตั้งให้มีหน้าที่จัดเก็บ รับชำระ รวมทั้งเร่งรัดให้ชำระภาษีและ

ปฎิบัติหน้าที่อื่นตามที่กฎหมายกำหนด

**3.ผู้มีหน้าที่เสียภาษีโรงเรือนและที่ดิน**

1. เจ้าของทรัพย์สิน
2. เจ้าของโรงเรือนหรือสิ่งปลูกสร้างและเจ้าของที่ดินเป็นคนละเจ้าของ เจ้าของโรงเรือนหรือสิ่งปลูกสร้างเป็นผู้มีหน้าที่เสียภาษีสำหรับภาษีนั้นทั้งหมด

**4.กำหนดระยะเวลาการยื่นแบบแสดงรายการทรัพย์สินเพื่อเสียภาษี (ตามมาตรา 19)**

เจ้าของทรัพย์สินต้องยื่นแบบแสดงรายการเพื่อเสียภาษีโรงเรือนและที่ดิน (ภ.ร.ด. 2) ณ สำนักงานของ องค์กรปกครองส่วนท้องถิ่น ที่โรงเรือนหรือสร้างปลูกสร้างนั้นตั้งอยู่ภายในเดือนกุมภาพันธ์ของทุกปี

**5.การคำนวณภาษี การประเมินค่ารายปี และอัตราภาษี (ตามมาตรา 18)**

ภาษีโรงเรือนและที่ดิน คิดจากค่ารายปีของทรัพย์สิน ในอัตราร้อยละ12.5 ของค่ารายปี เช่นบ้านให้เช่า มีค่ารายปี 12,000 บาท ค่าภาษีจะเท่ากับ 12,000 x 12.5/100 เป็นเงิน 1,500 บาท

 ค่ารายปีของทรัพย์สิน หมายถึง จำนวนเงินซึ่งทรัพย์สินนั้นสมควรให้เช่าได้ในปีหนึ่งๆ เช่น บ้านให้เช่าเดือนละ 1,000 บาท ค่ารายปีของบ้านหลังนี้คือ 12,000 บาท(หมายถึงค่าเช่าทั้งปีของบ้านหลังนี้ 1,000x12=12,000 บาท)

การคิดภาษี

พื้นที่ทำกิจการ กว้าง x ยาว x ทำเล x ระยะเวลา(12 เดือน = 1 ปี) = ค่ารายปี

ค่ารายปี x 12.5% = ค่าภาษี

ถ้าเป็นกรณีเช่าโรงเรือน ราคาเช่ามาตรฐานกลางเฉลี่ย x พื้นที่ตารางเมตร = ค่าเช่าต่อเดือน

ค่าเช่าต่อเดือน x 12 = ค่ารายปี

ค่ารายปี x 12.5% = ค่าภาษี

ตัวอย่าง 1. นายอิทธิพล พลเมืองดี ยื่นแบบแสดงรายการ เพื่อชำระภาษีโรงเรือนและ โดยแจ้งว่าโรงเรือนที่เสียภาษีให้เช่าขายของชำราคาเดือนละ ๑,๐๐๐ บาท (เช่าตลอดปีภาษี) ต้องเสียภาษีโรงเรือนจำนวนเงินเท่าไร

 วิธีคำนวณ หาค่าเช่ารายปี ๑,๐๐๐ x ๑๒ = ๑๒,๐๐๐

 ค่าเช่ารายปีร้อยละ ๑๒.๕ ของค่ารายปี

 ๑๒,๐๐๐ x ๑๒.๕ / ๑๐๐ = ๑,๕๐๐ บาท

 ดังนั้น นายอิทธิพล พลเมืองดี ต้องชำระค่าภาษี ๑,๕๐๐.-บาท

/ตัวอย่าง 2...

3

ตัวอย่าง 2. นางยินดี พลเมืองดี ยื่นแบบแสดงรายการ เพื่อชำระภาษีโรงเรือนและที่ดิน โดยแจ้งว่าโรงเรือนที่เสียภาษีขายของชำขนาดพื้นที่ กว้าง 4.00 เมตร ยาว 8.00 เมตร ต้องเสียภาษีโรงเรือนจำนวนเงินเท่าไร

 วิธีคำนวณ ค่ารายปี = 4 x 8 x 10 x 12

 = 3,840

 ค่าภาษี = 3,840x 12.5%

 = 480 บาท

 ดังนั้น นายอิทธิพล พลเมืองดี ต้องชำระค่าภาษี 480.-บาท

หมายเหตุ ทำเล คือการกำหนดราคามาตรฐานกลางเฉลี่ยต่อตารางเมตร(ต่อเดือน)

 **หลักเกณฑ์การประเมินค่ารายปีของทรัพย์สิน ดังนี้**

1. กรณีที่ทรัพย์สินนั้นมีการให้เช่าและค่าเช่าสมควร ให้นำค่าเช่ามาคิดเป็นรายปี

 ๒. กรณีทรัพย์สินให้เช่าและค่าเช่าไม่สมควรหรือหาค่าเช่าไม่ได้ เนื่องจากเจ้าของทรัพย์สินประกอบกิจการเอง ให้ประเมินค่ารายปีโดยเทียบเคียงกับค่ารายปีของทรัพย์ในปีที่ผ่านมา หรือเทียบเคียงกับค่ารายปีของทรัพย์สินที่ในบริเวณใกล้เคียงกันที่มีลักษณะของทรัพย์สิน ขนาด พื้นที่ ทำเล ที่ตั้ง และบริการสาธารณะที่ทรัพย์สินนั้นได้รับประโยชน์คล้ายคลึงกันในเขตอปท.นั้น ซึ่งในเรื่องนี้กระทรวงมหาดไทยได้กำหนดแนวทางปฏิบัติให้องค์กรปกครองส่วนท้องถิ่นจัดทำราคาค่าเช่ามาตรฐานเฉลี่ยต่อตารางเมตรต่อเดือนตามทำเลในองค์ปกครองส่วนท้องถิ่นและตามประเภทของทรัพย์สิน

1. กรณีไม่สามารถเทียบเคียงตามข้อ 2 ได้อาจประเมินค่ารายปีของทรัพย์สินโดยใช้มูลค่าทรัพย์สินมาประกอบการประเมินได้

 **ค่าภาษี**

1. ผู้รับประเมินชำระภาษีปีละครั้งตามค่ารายปี
2. อัตราร้อยละ 12.5 ของค่ารายปี

 ค่าภาษี = ค่ารายปี x 12.5 %

 **ค่ารายปี**

 ค่ารายปี คือจำนวนเงินซึ่งทรัพย์สินนั้นสมควรให้เช่าได้ในปีหนึ่งๆ กรณีให้เช่าให้ถือค่าเช่าคือค่ารายปี

กรณีมีเหตุ

* ค่าเช่ามิใช่จำนวนเงินอันสมควร
* หาค่าเช่าไม่ได้ เนื่องจากดำเนินกิจการเองหรือด้วยเหตุประการอื่น ให้พนักงานเจ้าหน้าที่มีอำนาจประเมินค่ารายปีตามหลักเกณฑ์ที่ รมว.มท. กำหนด

  **การลดค่ารายปี**

* มาตรา 11 โรงเรือนหรือสิ่งปลูกสร้างฯ ถูกรื้อถอนทำลายโดยประการอื่น ให้ลดยอดค่ารายปีตามส่วนที่ถูกทำลายตลอดเวลาที่ยังมิได้ทำขึ้น และยังใช้ไม่ได้
* มาตรา 12 โรงเรือนหรือสิ่งปลูกสร้างฯทำขึ้นระหว่างปีถือเอาเวลาซึ่งมีขึ้นและสำเร็จจนควรอยู่ได้แล้วเป็นเกณฑ์คำนวณค่ารายปี

/มาตรา 13...

4

 มาตรา 13

1. เจ้าของโรงเรือนติดตั้งส่วนควบที่สำคัญขึ้นในโรงเรือนนั้น
2. มีลักษณะเป็นเครื่องจักรกลไก เครื่องกระทำหรือกระทำหรือเครื่องกำเนิดสินค้า
3. เพื่อใช้ดำเนินอุตสาหกรรม
4. ลดค่ารายปีลงเหลือ 1 ใน 3

**6.ขั้นเตรียมการจัดเก็บภาษีโรงเรือนและที่ดิน**

 ๑. สำรวจข้อมูลรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ (ผ.ท. 4) และทำการปรับปรุงฐานข้อมูล (ผ.ท.7)

 2. คัดลอกรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ โดยจัดเก็บจาก( ผ.ท. 5)ทะเบียนคุมผู้ชำระภาษี

 3. สำรวจและจัดเตรียมแบบพิมพ์ต่าง ๆ และใบเสร็จรับเงิน

 4. ประชาสัมพันธ์ขั้นตอนและวิธีการชำระภาษี กระทำโดยวิธีการดังนี้

 ๑) ทำหนังสือแจ้งกำหนดการชำระภาษีไปยังเจ้าของทรัพย์สินซึ่งอยู่ในข่ายต้องชำระภาษี ในเขตองค์การบริหารส่วนตำบลทุ่งลูกนก

 ๒) จัดทำแผ่นพับประชาสัมพันธ์การชำระภาษีและค่าธรรมเนียมต่างๆขององค์การบริหารส่วนตำบลทุ่งลูกนก

 ๓) ทำป้ายประกาศกำหนดการเสียภาษี ติดตั้งในเขตองค์การบริหารส่วนตำบล

 ๔) ประชาสัมพันธ์วิทยุเสียงตามสายประกาศระยะเวลาการยื่นแบบแสดงรายการเพื่อชำระภาษี

 5) ประชาสัมพันธ์กำหนดการชำระภาษีและค่าธรรมเนียม ในเว็บไซต์ขององค์การบริหารส่วนตำบลทุ่งลูกนก [www.thungluknok.go.th](http://www.thungluknok.go.th)

 6) จัดทำรถประชาสัมพันธ์เคลื่อนที่

 7) จำทำจดหมายข่าวเพื่อประชาสัมพันธ์ข้อมูลความรู้และข่าวสารต่างๆ เกี่ยวกับการการจัดเก็บภาษีและค่าธรรมเนียมต่างๆ

**7.หลักฐานที่ใช้ประกอบการเสียภาษี**

เพื่อความสะดวกในการเสียภาษี ควรแนะนำผู้มีหน้าที่เสียภาษีนำหลักฐานประกอบการยื่นแบบแสดงรายการเพื่อเสียภาษี(ภ.ร.ด.2)เท่าที่จำเป็นเพียงเพื่อประโยชน์ในการจัดเก็บภาษีเท่านั้น

1. กรณีเป็นการเสียภาษีโรงเรือนและที่ดินรายใหม่ เช่น

1. สำเนาทะเบียนบ้าน / บัตรประจำตัวประชาชน ของผู้มีหน้าที่เสียภาษี
2. สำเนาโฉนดที่ดิน – สัญญาซื้อขายโรงเรือน
3. สัญญาเช่าโรงเรือน / สัญญาเช่าที่ดิน
4. ทะเบียนพาณิชย์ – ทะเบียนการค้า – ทะเบียนภาษีมูลค่าเพิ่ม
5. ใบอนุญาตปลูกสร้างอาคาร
6. หนังสือรับรองห้างหุ้นส่วน / บริษัท – งบดุล
7. ใบอนุญาตตั้งหรือประกอบกิจการโรงงาน

/8.ใบอนุญาต...

5

1. ใบอนุญาตสะสมอาหารหรือใบอนุญาตประกอบกิจการค้า
2. หลักฐานอื่นๆที่แสดงการเริ่มใช้ประโยชน์ของทรัพย์สิน
3. แผนที่ตั้งของโรงเรือนและที่ดิน หรือสิ่งปลูกสร้างที่เสียภาษี
4. หนังสือมอบอำนาจ(กรณีผู้อื่นมายื่นแบบ ภ.ร.ด.2 แทน)
5. ในกรณีที่โรงเรือนมีผู้ถือกรรมสิทธิ์ร่วมกันหลายคน ให้ผู้ถือกรรมสิทธิ์ร่วมลงลายมือชื่อในแบบ ภ.ร.ด. 2 ในฐานะผู้รับประเมินทุกคน หรือจะมอบอำนาจให้คนใดคนหนึ่งก็ได้ การมอบต้องทำเป็นหนังสือและปิดอากรแสตมป์ตามกฎหมาย

2.กรณีเป็นผู้เสียภาษีรายเก่าที่เคยเสียภาษีโรงเรือนและที่ดิน ให้เจ้าของกรรมสิทธิ์โรงเรือนหรือสิ่งปลูกสร้างยื่นแบบ ภ.ร.ด.2 ภายในเดือนกุมภาพันธ์ของทุกปี พร้อมใบเสร็จรับเงินการเสียภาษีครั้งสุดท้าย(ถ้ามี)

 **8.ขั้นตอนการชำระภาษี** ดังนี้

1. ผู้มีหน้าที่เสียภาษียื่นแบบแสดงรายการทรัพย์สินเสียภาษีโรงเรือนและที่ดิน(ภ.ร.ด. ๒) พร้อมด้วยหลักฐาน ณ สำนักงานของอปท.ที่ทรัพย์สินนั้นตั้งอยู่
2. พนักงานเจ้าหน้าที่ตรวจสอบความถูกต้องของแบบแสดงรายการเสียภาษีพร้อมทั้ง

ลงทะเบียนคุมผู้ชำระภาษีโรงเรือนและที่ดิน

 3) พนักงานเจ้าหน้าที่ประเมินค่ารายปีและค่าภาษีที่ต้องเสีย โดยการประเมินจากค่ารายปีในปีที่ล่วงมาแล้ว เมื่อเจ้าหน้าที่ประเมินหาค่ารายปีได้แล้วก็นำเสนอต่อพนักงานเจ้าหน้าที่ประเมินต่อ (ปลัดองค์การบริหารส่วนตำบล,หัวหน้าส่วนการคลัง)

 4) พนักงานเจ้าหน้าที่แจ้งรายการประเมินภาษี (ภ.ร.ด. ๘) ให้ผู้มีหน้าที่เสียภาษีทราบว่าจะต้องเสียภาษีเป็นเงินเท่าใด

 ๕) ผู้มีหน้าที่เสียภาษีเมื่อได้รับแจ้งประเมินแล้ว จะต้องนำเงินภาษีไปชำระภายใน 30 วัน นับแต่วันที่ได้รับแจ้งการประเมิน มิฉะนั้นจะต้องเสียเงินเพิ่ม

**การขอผ่อนชำระภาษี**

 ผู้มีสิทธิขอผ่อนชำระภาษีได้ 3 งวด โดยไม่ต้องเสียเงินเพิ่มมีเงื่อนไข ดังนี้

1.ผู้มีหน้าที่เสียภาษี จะขอผ่อนชำระภาษีได้โดยวงเงินภาษีที่จะขอผ่อนชำระนั้น จะต้องมีจำนวนเงินภาษีตั้งแต่เก้าพันบาทขึ้นไป

2.ได้ยื่นแบบพิมพ์เพื่อแสดงรายการทรัพย์สินต่อพนักงานเจ้าหน้าที่ภายในเดือนกุมภาพันธ์ของปีนั้น

3.ได้แจ้งความจำนงขอผ่อนชำระค่าภาษีเป็นหนังสือต่อพนักงานเก็บภาษี ภายใน 30 วันนับแต่วันถัดจากวันที่ได้รับแจ้งการประเมิน

**เงินเพิ่มภาษีโรงเรือนและที่ดิน (มาตรา 43)**

 ผู้มีหน้าที่เสียภาษีโรงเรือนและที่ดิน เมื่อได้รับแจ้งการประเมินแล้วจะต้องนำเงินค่าภาษีต้องไปชำระภายใน 30 วัน นับแต่วันถัดจากที่ได้รับแจ้งประเมิน มิฉะนั้นต้องเสียภาษีเพิ่ม ดังนี้

1. ชำระไม่เกิน 1 เดือน นับแต่วันพ้นกำหนดให้เงินเพิ่มร้อยละ 2.5 ของค่าภาษีค้าง
2. ชำระเกิน 1 เดือน แต่ไม่เกิน 2 เดือน ให้เพิ่มร้อยละ 5 ของค่าภาษีค้าง
3. ชำระเกิน 2 เดือน แต่ไม่เกิน 3 เดือน ให้เพิ่มร้อยละ 7. 5 ของค่าภาษีค้าง
4. ชำระเกิน 3 เดือน แต่ไม่เกิน 4 เดือน ให้เพิ่มร้อยละ 10 ของค่าภาษีค้าง

/9.การอุทธรณ์...

6

**9.การอุทธรณ์ (มาตรา 25)**

 หากผู้รับประเมินไม่พอใจในการประเมินของพนักงานเจ้าหน้าที่ โดยเห็นว่าค่าภาษีสูงเกินไป หรือประเมินไม่ถูกต้องก็มีสิทธิ์ยื่นอุทธรณ์ให้ประเมินใหม่ได้ โดยยื่นอุทธรณ์ตามแบบที่กำหนด(ภ.ร.ด. ๙) ภายใน 15 วันนับแต่วันที่ได้รับแจ้งการประเมิน และเมื่อได้รับผลชี้ขาดแล้วยังไม่พอใจ ก็มีสิทธินำเรื่องร้องต่อศาลได้ภายใน ๓๐ วัน และต้องชำระภาษีก่อนฟ้องทุกกรณี นับแต่วันที่ได้แจ้งความให้ทราบคำชี้ขาด

/ขั้นตอนการ...

7

***ขั้นตอนการชำระภาษีโรงเรือนและที่ดิน***

เจ้าของทรัพย์สินยื่นแบบแจ้งรายการเพื่อเสีย

ภาษีโรงเรือนและที่ดิน (ภ.ร.ด.2)

ภายในเดือนกุมภาพันธ์ของทุกปี

พนักงานเจ้าหน้าที่รับและตรวจแบบแจ้งรายการเพื่อเสีย

ภาษีโรงเรือนและที่ดิน (ภ.ร.ด.2)

พนักงานเจ้าหน้าที่แจ้งรายการประเมิน ( ภ.ร.ด.8)

ให้ผู้รับประเมินทราบ โดยไม่ชักช้า

ผู้รับประเมินชำระค่าภาษีภายใน 30 วัน

นับแต่วันถัดจากวันที่ได้รับแจ้งการประเมิน (ภ.ร.ด.8)

พนักงานเจ้าหน้าที่รับชำระภาษีและ

ออกใบเสร็จรับเงินภาษีโรงเรือนและที่ดิน (ภ.ร.ด.12)

 กรณีไม่พอใจในการประเมินภาษี

 ยื่นคำร้องขอให้พิจารณาการประเมินใหม่

 ภายใน 15 วัน นับแต่วันที่ได้รับหนังสือ

 แจ้งการประเมิน (ภ.ร.ด. 8)

/ภาษีป้าย...

8

**ภาษีป้าย**

**การจัดเก็บภาษีป้าย**

**1.ป้ายที่ต้องเสียภาษี มาตรา 6**

1. ป้ายที่ต้องเสียภาษี ได้แก่ ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียนแกะสลัก จารึก หรือทำให้ปรากฏด้วยวิธีอื่น
2. ไม่เป็นป้ายที่ได้รับการยกเว้นภาษีป้าย

 **2. ป้ายที่ได้รับการยกเว้นไม่ต้องเสียภาษีป้าย มาตรา 8**

1) ป้ายที่แสดงไว้ ณ โรงมหรสพ และบริเวณของโรงมหรสพนั้น เพื่อโฆษณามหรสพ

2) ป้ายที่แสดงไว้ที่สินค้า หรือที่สิ่งห่อหุ้มหรือบรรจุสินค้า

3) ป้ายที่แสดงไว้ในบริเวณงานที่จัดขึ้นเป็นครั้งคราว

4) ป้ายที่แสดงไว้ที่คนหรือสัตว์

5) ป้ายที่แสดงไว้ในอาคารที่ใช้ประกอบการค้า หรือประกอบกิจการอื่นหรือภายในอาคารซึ่งเป็นที่รโหฐาน ทั้งนี้เพื่อหารายได้ และแต่ละป้ายมีพื้นที่ไม่เกินที่กำหนดในกฎกระทรวง (กฎกระทรวง ฉบับที่ 8 (พ.ศ.2542) กำหนดว่าต้องเป็นป้ายที่มีพื้นที่ไม่เกินสามตารางเมตร มีผลบังคับใช้ตั้งแต่วันที่ 21 พฤษภาคม 2552) แต่ไม่รวมถึงป้ายตามกฎหมายว่าด้วยทะเบียนพาณิชย์

6) ป้ายของราชการส่วนกลาง ราชการส่วนภูมิภาค หรือราชการส่วนท้องถิ่น ตามกฎหมายว่าด้วยระเบียบบริหารราชการแผ่นดิน

7) ป้ายขององค์การที่จัดตั้งขึ้นตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นๆ และหน่วยงานที่นำรายได้ส่งรัฐ

8) ป้ายของธนาคารแห่งประเทศไทย ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์ และบริษัทเงินทุนอุตสาหกรรมแห่งประเทศไทย

9) ป้ายของโรงเรียนเอกชนตามกฎหมายว่าด้วยโรงเรียนเอกชน หรือสถาบันอุดมศึกษาเอกชน ที่แสดงไว้ ณ อาคารหรือบริเวณของโรงเรียนเอกชน หรือสถาบันอุดมศึกษาเอกชน นั้น

10) ป้ายของผู้ประกอบการเกษตร ซึ่งค้าผลผลิตอันเกิดจากการเกษตรของตน

11) ป้ายของวัด หรือผู้ดำเนินกิจการเพื่อประโยชน์แก่การศาสนา หรือการกุศลสาธารณะโดยเฉพาะ

12) ป้ายสมาคมหรือมูลนิธิ

13) ป้ายที่กำหนดในกฎกระทรวง ฉบับที่ 2(พ.ศ.2535) ออกตามความในพระราชบัญญัติภาษีป้าย พ.ศ.2510 กำหนดป้ายที่ป้ายที่ได้รับการยกเว้นภาษีป้าย คือ

 1. ป้ายที่แสดงหรือติดตั้งไว้ที่รถยนต์ส่วนบุคคล รถจักรยานยนต์ รถบดถนน หรือ รถแทรกเตอร์

 2. ป้ายที่ติดตั้งหรือแสดงไว้ที่ล้อเลื่อน

 3. ป้ายที่ติดตั้งหรือแสดงไว้ที่ยานพาหนะนอกเหนือจาก(1) และ(2) โดยมีพื้นที่ ไม่เกินห้าร้อยตารางเซนติเมตร

/ผู้มีหน้าที่...

9

**3. ผู้มีหน้าที่เสียภาษีป้าย**

 ผู้มีหน้าที่เสียภาษีป้าย ได้แก่

 3.1 เจ้าของป้าย

 3.2 ในกรณีไม่มีผู้อื่นยื่นแบบแสดงรายการเสียภาษีป้าย หรือเมื่อพนักงานเจ้าหน้าที่ไม่อาจหาตัวเจ้าของป้ายนั้นได้ให้ถือว่าผู้ครอบครองป้ายนั้น เป็นผู้มีหน้าที่เสียภาษี ถ้าไม่อาจหาตัวผู้ครอบครองป้ายนั้นได้ให้ถือว่าเจ้าของหรือผู้ครอบครองอาคารหรือที่ดินที่ป้ายนั้นติดตั้งหรือแสดงอยู่เป็นผู้มีหน้าที่เสียภาษีป้ายตามลำดับ

**4. ระยะเวลาการยื่นแบบแสดงรายการเพื่อเสียภาษีป้าย มาตรา 12**

 1) เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย (ภป.1) ภายในเดือนมีนาคมของทุกปี

 2) ในกรณีที่ติดตั้งหรือแสดงป้ายภายหลังเดือนมีนาคมหรือติดตั้งป้ายใหม่แทนป้ายเดิม หรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้น ให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันติดตั้งหรือแสดงป้ายหรือนับแต่วันเปลี่ยนแปลงแก้ไขแล้วแต่กรณี

**5.การคำนวณพื้นที่ภาษีป้าย อัตราค่าภาษีป้าย และการคำนวณภาษีป้าย มาตรา 7**

 5.1 การคำนวณพื้นที่ป้าย

 5.1.1 ป้ายที่มีขอบเขตกำหนดไว้

|  |
| --- |
| ส่วนที่กว้างที่สุด x ส่วนยาวที่สุดของขอบเขตป้าย |

* + 1. ป้ายที่ไม่มีขอบเขตกำหนดให้

 ถือตัวอักษร ภาพ หรือเครื่องหมายที่อยู่ริมสุดเป็นขอบเขตเพื่อกำหนดส่วนกว้างที่สุด ยาวที่สุด แล้วคำนวณตาม ข้อ 5.1.1

 5.2 อัตราภาษีป้าย แบ่งเป็น 3 อัตรา ดังนี้

 อัตราภาษีป้าย ต่อ 500 ตารางเซนติเมตร

|  |  |
| --- | --- |
| ลักษณะ | บาท |
| 1. อักษรไทยล้วน
2. อักษรไทยปนกับอักษรต่างประเทศ/ภาพ/เครื่องหมายอื่น

 3) ป้าย ดังต่อไปนี้ 40 บาท/500 ตารางเซนติเมตร ก. ไม่มีอักษรไทย ข. อักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ 4) ป้ายที่เปลี่ยนแปลงแก้ไขพื้นที่ป้าย ข้อความ ภาพหรือเครื่องหมายบางส่วนในป้ายได้เสียภาษีแล้วอันเป็นเหตุให้ต้องเสียภาษีป้ายเพิ่มขึ้น ให้คิดอัตรา ตาม1) 2) หรือ3) แล้วแต่กรณี และให้เสียเฉพาะเงินภาษีที่เพิ่มขึ้น 5) ป้ายใดเสียต่ำกว่า 200 บาท ให้เสีย 200 บาท | 32040 |

/5.3 การคำนวณ…

10

 5.3 การคำนวณภาษี

 ให้คำนวณโดยนำพื้นที่ป้ายคูณด้วยอัตราภาษีป้าย

 ตัวอย่างเช่น ป้ายที่ต้องเสียภาษีมีขนาดกว้าง 1 เมตร ยาว 5 เมตร เป็นป้ายประเภทที่ 2 ป้ายนี้เสียภาษี ดังนี้ = 100 เซนติเมตร x 500 เซนติเมตร

 = 50,000 หาร 500 คูณ 20

 = (50,000/500 x 20 )

 = 2,000 บาท

 กรณีป้ายที่ติดตั้งปีแรก คิดภาษีเป็นรายงวด งวดละ 3 เดือน

 - งวดที่ 1 เริ่มตั้งแต่เดือน มกราคม – มีนาคม คิดภาษี 100%

 - งวดที่ 2 เริ่มตั้งแต่เดือน เมษายน – มิถุนายน คิดภาษี 75%

 - งวดที่ 3 เริ่มตั้งแต่เดือน กรกฎาคม – กันยายน คิดภาษี 50%

 - งวดที่ 4 เริ่มตั้งแต่เดือน ตุลาคม – ธันวาคม คิดภาษี 25%

**6.ขั้นเตรียมการจัดเก็บภาษีป้าย**

 ๑. สำรวจข้อมูลรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ (ผ.ท. 4) และทำการปรับปรุงฐานข้อมูล (ผ.ท.7)

 2. คัดลอกรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ โดยจัดเก็บจาก( ผ.ท. 5)ทะเบียนคุมผู้ชำระภาษี

 3. สำรวจและจัดเตรียมแบบพิมพ์ต่าง ๆ และใบเสร็จรับเงิน

 4. ประชาสัมพันธ์ขั้นตอนและวิธีการชำระภาษี กระทำโดยวิธีการดังนี้

 ๑) ทำหนังสือแจ้งกำหนดการชำระภาษีไปยังเจ้าของทรัพย์สินซึ่งอยู่ในข่ายต้องชำระภาษี ในเขตองค์การบริหารส่วนตำบลทุ่งลูกนก

 ๒) จัดทำแผ่นพับประชาสัมพันธ์การชำระภาษีและค่าธรรมเนียมต่างๆขององค์การบริหารส่วนตำบลทุ่งลูกนก

 ๓) ทำป้ายประกาศกำหนดการเสียภาษี ติดตั้งในเขตองค์การบริหารส่วนตำบล

 ๔) ประชาสัมพันธ์วิทยุเสียงตามสายประกาศระยะเวลาการยื่นแบบแสดงรายการเพื่อชำระภาษี

 5) ประชาสัมพันธ์กำหนดการชำระภาษีและค่าธรรมเนียม ในเว็บไซต์ขององค์การบริหารส่วนตำบลทุ่งลูกนก [www.thungluknok.go.th](http://www.thungluknok.go.th)

 6) จัดทำรถประชาสัมพันธ์เคลื่อนที่

 7) จำทำจดหมายข่าวเพื่อประชาสัมพันธ์ข้อมูลความรู้และข่าวสารต่างๆ เกี่ยวกับการการจัดเก็บภาษีและค่าธรรมเนียมต่างๆ

**7.หลักฐานที่ใช้ประกอบการเสียภาษีป้าย**

 เพื่อความสะดวกในการเสียภาษี ควรแนะนำผู้มีหน้าที่เสียภาษีนำหลักฐานประกอบการยื่นแบบแสดงรายการเพื่อเสียภาษี (ภป.1) เท่าที่จำเป็นเพียงเพื่อประโยชน์ในการจัดเก็บภาษีเท่านั้น

/กรณีป้าย...

11

 (**กรณีป้ายใหม่**)

 ให้เจ้าของป้ายยื่นแบบแสดงรายการเสียภาษีป้าย (ภ.ป.1) พร้อมสำเนาหลักฐานและลงลายมือชื่อรับรองความถูกต้อง ได้แก่

 - ใบอนุญาตติดตั้งป้าย, ใบเสร็จรับเงินค่าทำป้าย

 - สำเนาทะเบียนบ้าน

 - บัตรประจำตัวประชาชน/บัตรข้าราชการ/บัตรพนักงานรัฐวิสาหกิจ/บัตรประจำตัวผู้เสียภาษี

 - กรณีเจ้าของป้ายเป็นนิติบุคคลให้แนบหนังสือรับรองสำนักงานทะเบียนหุ้นส่วนบริษัท, ทะเบียนพาณิชย์และหลักฐานของสรรพากร เช่น ภ.พ.01, ภ.พ.09, ภ.พ.20

 - หนังสือมอบอำนาจ(กรณีไม่สามารถยื่นแบบได้ด้วยตนเองพร้อมติดอากรแสตมป์ตามกฎหมาย)

 - หลักฐานอื่น ๆ ตามที่เจ้าหน้าที่ให้คำแนะนำ

 **(กรณีป้ายเก่า**)

 ให้เจ้าของป้ายยื่นแบบแสดงรายการเสียภาษีป้าย (ภ.ป. 1) พร้อมใบเสร็จรับเงินการเสียภาษีครั้งสุดท้าย กรณีเจ้าของป้ายเป็นนิติบุคคลให้แนบหนังสือรับรองสำนักงานทะเบียนหุ้นส่วนบริษัทพร้อมกับการยื่นแบบ ภ.ป. 1

**8. ขั้นตอนการชำระภาษีป้าย มาตรา 12**

1. เจ้าของป้ายยื่นแบบแสดงรายการภาษีป้าย (ภ.ป. ๑) พร้อมด้วยหลักฐาน ต่อเจ้าพนักงานจัดเก็บรายได้เพื่อชำระภาษีตั้งแต่เดือนมกราคม – เดือนมีนาคม ของทุกปีเจ้าหน้าที่รับแบบแสดงรายการภาษี (ภ.ป. ๑) และตรวจสอบความถูกต้อง พร้อมทั้งลงทะเบียนคุมผู้ชำระภาษีป้าย
2. เจ้าหน้าที่ตรวจสอบแบบแสดงรายการภาษีป้าย(ภ.ป. ๑) ถูกต้องแล้วก็ประเมินภาษีป้ายและแจ้งให้ผู้ชำระภาษีทราบ หากชำระค่าภาษีทันทีก็ออกใบเสร็จรับเงินให้ แต่ถ้ายังไม่ชำระค่าภาษีก็ให้ออกใบรับแบบพิมพ์เก็บไว้เป็นหลักฐานว่าได้ยื่นแบบเรียบร้อยแล้ว
3. การชำระภาษีป้าย ผู้เสียภาษีต้องมาชำระค่าภาษีป้ายภายใน 15 วัน นับแต่วันที่ได้รับแจ้งการประเมิน มิฉะนั้นจะต้องเสียเงินเพิ่ม
4. การผ่อนชำระภาษี

 ภาษีป้ายที่ต้องชำระมีจำนวนตั้งแต่ 3,000 บาทขึ้นไป ผู้มีหน้าที่เสียภาษีป้ายจะขอผ่อนชำระเป็น 3 งวด งวดละเท่า ๆ กันก็ได้ โดยแจ้งความจำนงเป็นหนังสือให้พนักงานเจ้าหน้าที่ทราบก่อนครบ

 กรณีป้ายที่ติดตั้งปีแรก คิดภาษีเป็นรายงวด งวดละ 3 เดือน เริ่มเสียตั้งแต่งวดที่ติดตั้งจนถึงงวดสุดท้ายของปี

- งวดที่ 1 เริ่มตั้งแต่เดือน มกราคม – มีนาคม คิดภาษี 100%

- งวดที่ 1 เริ่มตั้งแต่เดือน เมษายน – มิถุนายน คิดภาษี 75%

- งวดที่ 1 เริ่มตั้งแต่เดือน กรกฎาคม – กันยายน คิดภาษี 50%

- งวดที่ 1 เริ่มตั้งแต่เดือน ตุลาคม – ธันวาคม คิดภาษี 25%

 การคิดเงินเพิ่ม มาตรา 25

 ให้ผู้มีหน้าที่เสียภาษีป้าย เสียเงินเพิ่มนอกจากเงินที่ต้องเสียภาษีป้ายในกรณีและอัตราดังนี้

 (1) ไม่ยื่นแบบแสดงรายการภาษีป้ายภายในเวลาที่กำหนด ให้เสียเงินเพิ่มร้อยละ 10 ของจำนวนเงินที่ต้องเสียภาษีป้าย เว้นแต่กรณีที่เจ้าของป้ายได้ยื่นแบบแสดงรายการภาษีป้ายก่อนที่พนักงานเจ้าหน้าที่จะได้แจ้งให้ทราบถึงการละเว้นนั้น ให้เสียเงินเพิ่มร้อยละ 5 ของจำนวนเงินที่ต้องเสียภาษีป้าย

/(2)ยื่นแบบ...

12

 (2) ยื่นแบบแสดงรายการภาษีป้ายโดยไม่ถูกต้องทำให้จำนวนเงินที่จะต้องเสียภาษีลดน้อยลง ให้เสียเงินเพิ่มร้อยละ 10 ของภาษีป้ายที่ประเมินเพิ่มเติม เว้นแต่กรณีที่เจ้าของป้ายได้มาขอแก้ไขแบบแสดงรายการภาษีป้ายให้ถูกต้องก่อนที่พนักงานเจ้าหน้าที่แจ้งการประเมิน

 (3) ไม่ชำระภาษีป้ายภายในเวลาที่กำหนด ให้เสียเงินเพิ่มร้อยละ 2 ต่อเดือนของจำนวนเงินที่ต้องเสียภาษีป้ายเศษของเดือนให้นับเป็น 1 เดือน ทั้งนี้ไม่ให้นำเงินเพิ่มตาม (1)และ(2) มาคำนวณเป็นเงินเพิ่ม **การขอคืนเงินภาษีป้าย** มาตรา 33

 ในกรณีที่มีคำวินิจฉัยอุทธรณ์หรือมีคำพิพากษาถึงที่สุดของศาลให้มีการลดจำนวนเงินที่ได้ประเมินไว้ให้แจ้งผู้มีหน้าที่เสียภาษีทราบโดยเร็วเพื่อมาขอรับเงินคืนภายใน 1 ปีนับแต่วันที่ได้รับแจ้ง ผู้ใดเสียภาษีป้ายโดยไม่มีหน้าที่ต้องเสียภาษีหรือเสียเกินกว่าที่ควรต้องเสียมีสิทธิได้รับเงินคืนโดยยื่นคำร้องขอคืนภายใน 1 ปีนับแต่วันที่ได้ชำระเงินค่าภาษี

9.การอุทธรณ์ มาตรา 30 ,มาตรา 31, มาตรา 32

 เมื่อผู้มีหน้าที่เสียภาษีป้ายได้รับแจ้งการประเมิน (ภ.ป.3) แล้ว หากเห็นว่าการประเมินนั้นไม่ถูกต้องมีสิทธิอุทธรณ์การประเมินต่อผู้บริหารท้องถิ่น โดยยื่นอุทธรณ์ผ่านพนักงานเจ้าหน้าที่ โดยต้องยื่นอุทธรณ์ภายใน 30 วันนับแต่วันที่ได้รับแจ้งการประเมิน

 ถ้าผู้อุทธรณ์ไม่ยื่นอุทธรณ์ภายใน 30 วันหรือไม่ปฏิบัติตามหนังสือเรียกไม่ยอมให้ถ้อยคำ หรือไม่ยอมส่งเอกสารหรือหลักฐานที่เกี่ยวข้องโดยไม่มีเหตุอันสมควร ผู้บริหารท้องถิ่นหรือผู้ซึ่งผู้บริหารท้องถิ่นมอบหมายมีอำนาจยกอุทธรณ์นั้นเสียได้

 เมื่อผู้บริหารท้องถิ่นได้วินิจฉัยอุทธรณ์เสร็จและแจ้งคำวินิจฉัยพร้อมด้วยเหตุผลเป็นหนังสือไปยังผู้อุทธรณ์ หากผู้อุทธรณ์ไม่เห็นพ้องด้วยกับคำวินิจฉัยของผู้บริหารท้องถิ่น ผู้อุทธรณ์มีสิทธิอุทธรณ์คำวินิจฉัยของผู้บริหารท้องถิ่น โดยฟ้องเป็นคดีต่อศาลภายใน 30 วันนับแต่วันที่ได้รับแจ้งคำวินิจฉัยอุทธรณ์ เว้นแต่ในกรณีที่เป็นการยกอุทธรณ์ดังได้กล่าวข้างต้น อย่างไรก็ตามการอุทธรณ์นั้นไม่เป็นการทุเลาการเสียภาษีป้าย เว้นแต่จะได้รับอนุมัติจากผู้บริหารท้องถิ่นว่าให้รอคำวินิจฉัยอุทธรณ์หรือคำพิพากษาของศาลเสียก่อน

/ขั้นตอนการ...

13

***ขั้นตอนการชำระภาษีป้าย***

เจ้าของป้ายยื่นแบบแสดงรายการภาษีป้าย (ภ.ป.1)

พร้อมหลักฐาน ภายในเดือน มีนาคม ของทุกปี

พนักงานเจ้าหน้าที่รับแบบและตรวจแบบรายการเกี่ยวกับป้าย พร้อมประเมินค่าภาษี

พนักงานเจ้าหน้าที่แจ้งรายการประเมิน (ภ.ป.3)

ผู้รับประเมินชำระค่าภาษีภายใน 15 วันนับแต่วันที่ได้รับแจ้งการประเมิน

กรณีผู้รับประเมินไม่พอใจการประเมินสามารถอุทธรณ์การประเมินภาษีได้ภายใน 30 วันนับแต่วันที่ได้รับแจ้งการประเมิน

/ภาษีบำรุง...

14

**ภาษีบำรุงท้องที่**

**การจัดเก็บภาษีบำรุงท้องที่**

 ภาษีบำรุงท้องที่ หมายถึง ภาษีที่จัดเก็บจากเจ้าของที่ดิน ตามราคาปานกลางที่ดินและตามบัญชีอัตราภาษีบำรุงท้องที่

 ที่ดินที่ต้องเสียภาษีบำรุงท้องที่ ได้แก่ ที่ดินที่เป็นของบุคคลหรือคณะบุคคล ซึ่งมีกรรมสิทธิ์ในที่ดินหรือสิทธิครอบครองอยู่ในที่ดิน ที่ดินที่ต้องเสียภาษีบำรุงท้องที่ ได้แก่พื้นที่ดินและพื้นที่ที่เป็นภูเขาหรือที่มีน้ำด้วย โดยไม่เป็นที่ดินที่เจ้าของที่ดินได้รับการยกเว้นภาษีหรืออยู่ในเกณฑ์ลดหย่อนที่ดิน

**1.ที่ดินที่ไม่ต้องเสียภาษีบำรุงท้องที่ มาตรา 8**

 1. ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน

 2. ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิได้หาผลประโยชน์

 3. ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะ โดยมิได้หาผลประโยชน์

 4. ที่ดินที่ใช้เฉพาะการพยาบาลสาธารณะ การศึกษา หรือการกุศลสาธารณะ

 5. ที่ดินที่ใช้เฉพาะศาสนกิจศาสนาใดศาสนาหนึ่ง ที่ดินที่เป็นกรรมสิทธิ์ ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือไม่ หรืที่ศาลเจ้า โดยมิได้หาผลประโยชน์

 6. ที่ดินที่ใช้เป็นสุสานและฌาปนสถานสาธารณะโดยมิได้รับประโยชน์ตอบแทน

 7. ที่ดินที่ใช้ในการรถไฟ การประปา การไฟฟ้าหรือการท่าเรือของรัฐหรือที่ใช้เป็นสนามบินของรัฐ

 8. ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินอยู่แล้ว

 9. ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดใช้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ที่ดินเฉพาะส่วนนั้น

 10. ที่ดินที่เป็นที่ตั้งที่ทำการขององค์การสหประชาชาติ ทบวงการชำนัญพิเศษของสหประชาชาติหรือองค์การระหว่างประเทศ ในเมืองไทยที่มีข้อผูกพันให้ยกเว้นตามอนุสัญญาหรือความตกลง

 11. ที่ดินที่เป็นที่ตั้งที่ทำการสถานทูตหรือสถานกงสุล ทั้งนี้ให้เป็นไปตามหลักถ้อยทีถ้อยปฎิบัติต่อกัน

 12. ที่ดินตามที่กำหนดในกฎกระทรวง

**2.ผู้มีหน้าที่เสียภาษีบำรุงท้องที่**

 ผู้ที่เป็นเจ้าของที่ดิน ในวันที่ 1 มกราคมของปีใด มีหน้าที่เสียภาษีบำรุงท้องที่สำหรับปีนั้น

**3.กำหนดระยะเวลาการยื่นแบบแสดงรายการเพื่อเสียภาษี**

 ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดิน (ภบท.5) ณ สำนักงานขององค์กรปกครองส่วนท้องถิ่น ท้องที่ซึ่งที่ดินนั้นตั้งอยู่ภายในเดือนมกราคมของปีแรกที่มีการตีราคาปานกลางของที่ดิน

 แบบแสดงรายการที่ยื่นไว้นั้นใช้ได้ทุกปีในรอบระยะเวลา 4 ปีนั้น

/4.ขั้นเตรียมการ...

15

**4.ขั้นเตรียมการจัดเก็บภาษีบำรุงท้องที่**

 ๑. สำรวจข้อมูลรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ (ผ.ท. 4) และทำการปรับปรุงฐานข้อมูล (ผ.ท.7)

 2. คัดลอกรายชื่อผู้ที่อยู่ในเกณฑ์ที่จะต้องเสียภาษีในปีงบประมาณ โดยจัดเก็บจาก( ผ.ท. 5)ทะเบียนคุมผู้ชำระภาษี

 3. สำรวจและจัดเตรียมแบบพิมพ์ต่าง ๆ และใบเสร็จรับเงิน

 4. ประชาสัมพันธ์ขั้นตอนและวิธีการชำระภาษี กระทำโดยวิธีการดังนี้

 ๑) ทำหนังสือแจ้งกำหนดการชำระภาษีไปยังเจ้าของทรัพย์สินซึ่งอยู่ในข่ายต้องชำระภาษี ในเขตองค์การบริหารส่วนตำบลทุ่งลูกนก

 ๒) จัดทำแผ่นพับประชาสัมพันธ์การชำระภาษีและค่าธรรมเนียมต่างๆขององค์การบริหารส่วนตำบลทุ่งลูกนก

 ๓) ทำป้ายประกาศกำหนดการเสียภาษี ติดตั้งในเขตองค์การบริหารส่วนตำบล

 ๔) ประชาสัมพันธ์วิทยุเสียงตามสายประกาศระยะเวลาการยื่นแบบแสดงรายการเพื่อชำระภาษี

 5) ประชาสัมพันธ์กำหนดการชำระภาษีและค่าธรรมเนียม ในเว็บไซต์ขององค์การบริหารส่วนตำบลทุ่งลูกนก [www.thungluknok.go.th](http://www.thungluknok.go.th)

 6) จัดทำรถประชาสัมพันธ์เคลื่อนที่

 7) จัดทำจดหมายข่าวเพื่อประชาสัมพันธ์ข้อมูลความรู้และข่าวสารต่างๆ เกี่ยวกับการการจัดเก็บภาษีและค่าธรรมเนียมต่างๆ

**5.หลักฐานที่ใช้ประกอบในการเสียภาษี**

 1) บัตรประจำตัวประชาชน

 2) สำเนาทะเบียนบ้าน

 3) หนังสือรับรองห้างหุ้นส่วน บริษัท

 4) หลักฐานที่แสดงถึงการเป็นเจ้าของที่ดิน เช่น โฉนดที่ดิน น.ส.3

 5) ใบเสร็จรับเงินค่าภาษีครั้งสุดท้าย(ถ้ามี)

 6) หนังสือมอบอำนาจกรณีที่ให้ผู้อื่นมาทำการแทน

**6.ขั้นตอนการจัดเก็บภาษีบำรุงท้องที่**

 ๑. รับยื่นแบบแสดงรายการที่ดิน(ภ.บ.ท. ๕)

 ๒. ตรวจสอบความถูกต้อง และนำเสนอพนักงานประเมิน

 ๓. แจ้งผลการประเมิน

 ๔. รับชำระภาษี

 ๕. สำรวจบัญชีผู้ค้างชำระภาษี และติดตามทวงถาม ออกหนังสือเรียกผู้ค้าง

 ๖. ลงรายการในทะเบียนที่ดินเพื่อเก็บภาษีบำรุงท้องที่(ภ.บ.ท. ๖)

/7.อัตราภาษี...

16

**7.อัตราภาษีและการคำนวณภาษี**

 **อัตราภาษี**

1. อัตราภาษีบำรุงท้องที่กำหนดไว้ในท้ายพระราชบัญญัติ แบ่งเป็น 34 อัตรา
2. ราคาปานกลางที่ดินเกินไร่ละ 30,000 บาท ให้เสียภาษี ดังนี้ ราคาปานกลางของที่ดิน 30,000 บาทแรก เสียภาษี 70 บาท
3. ส่วนที่เกิน 30,00บาท เสียภาษี 10,000 บาท ต่อ 25 บาท
4. ประกอบกสิกรรม ประเภทไม้ล้มลุก

 -เสียกึ่งอัตรา

 -ด้วยตนเอง ไม่เกินไร่ละ 5 บาท

 - ที่ดินว่างเปล่า เสียเพิ่ม 1 เท่า

 พิจารณาว่าที่ดินอยู่ในข่ายที่จะต้องเสียภาษีมีราคาปานกลางไร่ละเท่าใด ได้รับการลดหย่อนหรือไม่อัตราภาษีต่อไร่ ไร่ละเท่าไร ในเขตองค์การบริหารส่วนตำบลคิดอัตราที่ดินที่ใช้ประกอบกสิกรรมเฉพาะ ประเภทไม้ล้มลุกให้เสียกึ่งอัตรา แต่ถ้าเจ้าของที่ดินประกอบกสิกรรมประเภทไม้ล้มลุกด้วยตนเอง ให้เสียอย่างสูงไม่เกิน ๕ บาท ถ้าที่ดินทิ้งไว้ว่างเปล่าหรือไม่ทำประโยชน์ตามควรแก่สภาพที่ดินให้เสียเพิ่มขึ้นอีกหนึ่งเท่า

 ตัวอย่าง ราคาปานกลางที่ดิน หน่วยที่ 1 10,000 บาท

 ราคาปานกลางที่ดิน หน่วยที่ 2 20,000 บาท

 อัตราภาษี หน่วยที่ 1 หน่วยที่ 2

 ไม้ล้มลุก 5 5

 ไม้ยืนต้น 60 50

 ที่ว่างเปล่า 120 100

 การจัดเก็บภาษีบำรุงท้องที่ เมื่อเจ้าพนักงานประเมิน(ปลัดองค์การบริหารส่วนตำบล) ทำการประเมินและคำนวณภาษีบำรุงท้องที่เรียบร้อยแล้วต้องแจ้งให้เจ้าของดินทราบในเดือนมีนาคมของปีแรกที่หลังจากตีราคาปานกลางที่ดินโดยปิดประกาศการประเมินตามแบบ ภ.บ.ท. ๑๐ ไว้ ณ ที่ทำการองค์การบริหารส่วนตำบล ถ้าภาษีบำรุงท้องที่ของเจ้าของเดียวกันในตำบลเดียวกันมีจำนวนไม่ถึงหนึ่งบาท กฎหมายยกเว้นให้ไม่ต้องเสียภาษีบำรุงท้องที่สำหรับที่ดินแปลงนั้นไม่ต้องแจ้ง การประเมินให้ผู้เสียภาษีทราบ

 **การคำนวณภาษี**

 ภาษีบำรุงท้องที่คำนวณจากราคาปานกลางของที่ดินที่คณะกรรมการตีราคาปานกลางที่ดินที่กำหนดขึ้นเพื่อใช้ในการจัดเก็บภาษีคูณกับอัตราภาษี

 เนื้อที่ดินเพื่อคำนวณภาษี(ไร่) = เนื้อที่ถือครอง – เนื้อที่เกณฑ์ลดหย่อน

 ค่าภาษีต่อไร่ = ตามบัญชีอัตราภาษีฯ ท้าย พ.ร.บ.ฯ

 ตัวอย่าง นายอิทธิพล พลเมืองดี มีที่ดินอยู่ในเขตองค์การบริหารส่วนตำบลทุ่งลูกนก จำนวน ๑๐ ไร่ นายอิทธิพล พลเมืองดี ปลูกบ้านอยู่บนที่ดินจำนวน ๑ ไร่ อีก ๔ ไร่ ปลูกข้าว ที่เหลืออีก ๕ ไร่ ปลูกผัก นายอิทธิพล พลเมืองดี มาชำระภาษีบำรุงท้องที่ วันที่ ๒๘ มีนาคม ซึ่งองค์การบริหารส่วนตำบลได้ดำเนินการสำรวจภาษีตั้งแต่ปีที่จัดเก็บรายได้ จะทำให้ผู้เสียภาษีเกิดความพึงพอใจ และเต็มใจที่จะเสียภาษีให้กับองค์การบริหารส่วนตำบลอย่างสม่ำเสมอ ครบถ้วน และตรงตามกำหนดเวลาที่กำหนดเพราะว่าเป็นงาน

/ที่ทำหน้าที่...

17

ที่ทำหน้าที่จัดเก็บและหารายได้ให้กับองค์การบริหารส่วนตำบล ดังนั้น เจ้าพนักงานจัดเก็บรายได้ต้องปฏิบัติหน้าที่ด้วยความรอบรู้ ความเข้าใจ ในระเบียบ กฎหมาย และข้อบัญญัติขององค์การบริหารส่วนตำบลที่กำหนดไว้ครบถ้วน ถูกต้อง เพื่อที่จะให้ได้มาซึ่งภาษีและค่าธรรมเนียม ต้องดำเนินการด้วยความเป็นธรรม ถูกต้อง และไม่ทำให้ผู้เสียภาษีต้องเดือดร้อน

 **วิธีคำนวณ**

 ๑. เนื้อที่ดินที่ต้องชำระภาษี = เนื้อที่ดินถือครอง – เนื้อที่เกณฑ์ลดหย่อน

 = ๑๐ ไร่ - 3 ไร่

 = 7 ไร่

 ๒. ราคาประเมินภาษีปลูกพืชล้มลุกไร่ละ ๕ บาท

 = 7 x ๕

 = 3๕.-บาท

 ดังนั้น นายอิทธิพล พลเมืองดี จึงต้องเสียภาษีบำรุงท้องที่ 35.-บาท

8.**การรับชำระภาษีบำรุงท้องที่**

 ผู้มีหน้าที่เสียภาษีต้องนำเงินมาชำระต่อพนักงานเจ้าหน้าที่ ณ ที่ทำการองค์การบริหารส่วนตำบลภายในเดือนเมษายนของทุกปี ผู้ว่าราชการจังหวัดเป็นผู้มีอำนาจขยายหรือเลื่อนกำหนดเวลาชำระภาษีบำรุงท้องที่ตามความจำเป็น กรณีซึ่งเสียภาษีเกินกว่าที่ควรต้องเสียผู้นั้นมีสิทธิได้รับเงินคืนภายในหนึ่งปีนับแต่วันที่เสียภาษีบำรุงท้องที่

 เงินเพิ่ม

 เจ้าของที่ดินต้องเสียเงินเพิ่มในกรณีและอัตราดังต่อไปนี้

1. ไม่ยื่นแบบแสดงรายการที่ดินภายในเวลาที่กำหนด ให้เสียเงินเพิ่มร้อยละ 10ของค่าภาษีบำรุงท้องที่
2. ยื่นแบบแสดงรายการที่ดินโดยไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลง ให้เสียเงินเพิ่มร้อยละ 10 ของค่าภาษีบำรุงท้องที่ที่ประเมินเพิ่มเติม
3. ชี้เขตแจ้งจำนวนเนื้อที่ดินไม่ถูกต้องต่อเจ้าพนักงานสำรวจ โดยทำให้จำนวนเงินที่จะต้องเสียภาษีบำรุงท้องที่ลดน้อยลง ให้เสียเงินเพิ่มอีก 1 เท่า ของค่าภาษีบำรุงท้องที่ที่ประเมินเพิ่มเติม
4. ไม่ชำระภาษีบำรุงท้องที่ภายในเวลาที่กำหนด ให้เสียเงินเพิ่มร้อยละ 24 ต่อปีของจำนวนเงินที่ต้องเสียภาษีบำรุงท้องที่ เศษของเดือนให้นับเป็นหนึ่งเดือน และไม่ต้องนำเงินเพิ่มตามข้อ 1 – ข้อ 3มารวมคำนวณด้วย

**9. การเร่งรัดเก็บภาษีบำรุงท้องที่ที่ค้างชำระ**

 ภายหลังพ้นกำหนดระยะเวลาชำระภาษีบำรุงท้องที่แล้ว เจ้าพนักงานประเมินตรวจสอบผู้ค้างชำระภาษีบำรุงท้องที่และออกหนังสือเตือนแจ้งบุคคลดังกล่าวให้มาชำระภาษี ให้เจ้าพนักงานประเมินออกหนังสือเตือน (ภ.บ.ท. ๑๔) ไปยังผู้ค้างชำระโดยตรง ควรดำเนินการครั้งที่ ๑ ภายใน ๑ เดือนนับแต่วันที่เป็นภาษีค้างชำระและดำเนินการ ครั้งที่ ๒ ภายใน ๑ เดือนนับแต่ได้ดำเนินการครั้งที่ ๑ เรียบร้อยแล้ว

/10.การอุทธรณ์...

18

**10. การอุทธรณ์ มาตรา 49**

ถ้าเจ้าของที่ดินไม่เห็นพ้องด้วยกับราคาปานกลางที่ดิน หรือมิได้รับการแจ้งการประเมินภาษีบำรุงท้องที่ แล้วเห็นว่าการประเมินนั้นไม่ถูกต้อง มีสิทธิอุทธรณ์ต่อผู้ว่าราชการจังหวัดได้โดยยื่นอุทธรณ์ผ่านเจ้าพนักงานประเมิน ภายใน 30 วันนับแต่วันที่ประกาศราคาปานกลางที่ดินหรือวันที่ได้รับแจ้งประเมินแล้วแต่กรณี

/ขั้นตอนการ...

19

***ขั้นตอนการชำระภาษีบำรุงท้องที***

เจ้าของที่ดินยื่นแบบแสดงรายการภาษีบำรุงท้องที่ (ภบท.5) พร้อมหลักฐานภายในเดือนเดือนมกราคมของปีแรกที่มีการตีราคาปานกลางของที่ดิน

ของปี

พนักงานเจ้าหน้าที่รับแบบและตรวจแบบรายการประเมินค่าภาษี

พนักงานเจ้าหน้าที่แจ้งรายการประเมิน

ผู้รับประเมินชำระค่าภาษีภายเดือนเมษายนของทุกปี เว้นแต่กรณีได้รับแจ้งหลังเดือนมีนาคมต้องชำระภาษีใน 30 วันนับแต่วันที่ได้รับแจ้งการประเมิน

กรณีเจ้าของที่ดินไม่เห็นพ้องด้วยกับราคาปานกลางที่ดินหรือไม่พอใจการประเมินสามารถอุทธรณ์การประเมินภาษีได้ภายใน 30 วันนับแต่วันที่ประกาศราคากลางที่ดินหรือวันที่ได้รับแจ้งการประเมิน

**ภาคผนวก**

**เอกสารประกอบภาษีโรงเรือนและที่ดิน**

**เอกสารประกอบภาษีป้าย**

**เอกสารประกอบภาษีบำรุงท้องที่**